
FARWOLAETH DAVID REES, 


CEFNCADLE, LLANGYFELACH, 


Yr hwn a fu yn aelod hardd a defnyddiol iawn yn yr 
eglwys Annibynol sydd yn cyfarfod yn y Mynydd- 
bach, am 47 o flynyddau; o hyny bu 40 mlynedd yn 
gwasanaethu swydd diacon gyda ffyddlondeb mawr. 
Hunodd yn yr Arglwydd, Ionawr 10, 1843, yn 82 oed. 
Claddwyd ef yn mynwent y Mynydd-baeh. _ Av yr ach- 
lysur darllenwyd a gweddiwyd gan Mr. David Roberts, 
aelod a phregethwr yn y lle uchod ; a phregethwyd gan 
weinidog y lle, oddiwrth Jos. 23, 11. geiriau a_neill- 
duasid gan y trengedig, ìi fod. yn destun yn ei angladd. 


DO 


“ Ysgrifena, Gwyn eu byd y meirw y rhai sydd yn marw 
yn yr rglwydd.” 


“ Bydd ffyddlon hyd angeu, ac mi a roddaf â tí goron y 
bywyd.” 





Gan JOHN DAVIES, Mynydd-bach. 





iu ABERTAWY: 


Pw 


i “ ARGRAFFWYD GAN E, GRIFFITHS, HEOL FAWR. 






18453. . 











MARWNAD, &c. 


SAGA Y AD. 


1 Duw y duwiau sy'n teyrnasu 
Yn mrenhiniaeth dynol-ryw ; 
Fe sy'n rhoddi bôd a bywyd, 
Fe sy'n lladd a chadw'n fyw; 
'Nol ei gyngor mae'n rheoli, 
Ac yn trin ei luoedd maith; 
Doeth a chadarn yw ei arfaeth, 
Byth safadwy yw ei waith. 


2 Angeu gafodd ei awdurdod 
O'r orseddfa uwcha'n bod, 
Tori mae â'i gleddyf miniog, 
Cryf a gwan sydd dan ei dro'd; 
Marw mae y saint perffeithiaf, 
Fel yr holl annuwiol gryw, 
Pob rhyw radd a phob rhyw oedran, 
Ant o'r byd i wyddfod Duw, 


3 Angeu ddaeth i Gefn Cadle, 
Daeth fel brenin braw i'r tŷ; 
Dan ei saethau DAFYDD waeddodd, 
“* Chwareu teg i'r angeu hy”; 
Mae fy mywyd wedi guddio 
Gyda Iesu Grist yn Nuw ; 
Colyn angeu ffwrdd a dynwyd, 
* Gwn fod genyf Brynwr byw. 


3554 


* Buan wedi i'w ddolur angeuol ei gymmeryd, pallodd 
ei archwaeth at fwyd ; a phan y byddai ei anwyl briod a'i 
blant yn ei gymhell i gymmeryd ychydig luniaeth, yntau 
ddywedai, yn ol ei ddullcyffredin ac arferol, “' Na, na, 
chwareu teg i angeu, pan y daeth i wneud ei orchwyl.” 

Âr y degfed dydd o lonawr, 
Mil wyth cant a phedwar deg, 
Tair yn chwaneg, oedran Iesu, 
Daeth i ben ei ymdrech deg : 
Saith a deugain o flynyddau. 
Bu yn aelod eglwys Dduw, 
Deugain mlynedd bu yn swyddog 
Yn nghynteddoedd Sïon wiw. 


Dydd cymundeb y gyn'lleidfa, 
Sabboth cofio angeu'r groes, 
Os yn eisieu byddai DAFYDD, 
Pawb a deimlent hyny'n loes; 
Gyda'r bwrdd, a chyda'r lliain, 
Gyda'r bara, gyda'r gwin, 
Gyda'r achos, gyda'r brodyr, 
Ei ffyddlonach nid oedd un. 


'Roedd ei barch yn barch cyffredin, 
Per-aroglai'n beraidd iawn, 

O foreuddydd dyddiau'i grefydd, 
Nes machludo'i haul brydnawn ; 
Bendith Duw a'i gwnaeth yn fendith, 
Bendith helaeth yn mhob man, 

Yn ei deulu, yn yr eglwys, 
Yn mhob cylch fe wnaeth ei ran. 


Hawddgar briod ydoedd DAFYDD, 
Tad teimladwy iawn oedd ef, 

Fe ymdrechodd dros ei deulu 
Yn ei yrfa tua'r nef: 

Agos pedair gwaith darllenodd, 
Yn ei dŷ, holl Fibl Duw, 

Wrth addoli gyda'i deulu— 
Hynod dduwiol bu eí byw, 


DAFYDD ydoedd filwr íTyddlon, 
Daliodd frwydrau noetha'r ma's, 

Gwr yn cadw'i arfau'n loyw, 
Gwr â'i bwys ar ddigon gras ; 

Nid rhyw wyntoedd cryfion, rhewllyd, 
Eira, gwlaw, na duwch nos, 

Byth a rwystrai'i gyd-gynnulliad 
Gyda theulu Orist ai groes. 


9 Uchel lwybrau Cefn Cadle, 
Uchel fryn y Mynydd-bach, 
Trwy bob tywydd fe a'u teithiodd, 
Pryd na byddai'n berffaith iach ; 
Ei nodweddiad oedd ffyddlondeb, 
Dilyn Iesu oedd ei wledd, 
Ei dduwioldeb a flodeuodd 
Arno fwyfwy hyd ei fedd. 


10 Mab tangnefedd ydoedd DAFYDD, 

« Heddwch, heddwch,” meddai ef; 

Ni chai dichell le'n ei fynwes, 
Tebyg oedd i deulu'r nef; 

O, mor barod oedd i faddeu, 
Maddeu'r oll, a maddeu'n rhad ; 

Lledai fantell dros y brychau, 
Nid adwaenai ysbryd brad. 


11 Cofiodd DAFYDD lettygarwch, 
Yn dra ffyddlon flwyddau maith, 
I genhadau Brenin heddwch 
Yn eu neges ar eu taith ; 
Bwrdd, canhwyllbren, "stol, a gwely, 
' A ddarparodd ar y mur, 
Er ymgeledd i'r lluddedig 
Dan y groes mewn anial dir. 


12 Crefydd oedd ei waith a'i fywyd, 
Crefydd oedd ei fara pur, 
Crefydd oedd ei fwyd a'i ddiod, 
Dan bob croes a chwerw gur; 

Crefydd oedd ei brif hyfrydwch, 
Crefydd oedd ei goron rad, 
Crefydd oedd ei gerbyd tanllyd, 
Ynddo'r aeth i'r nefol wlad. 


13 DAFYDD, DAFYDD, ti'n gadawaist, 
Do, diengaist arnom ni, 
Yn dy gerbyd goleu tanllyd, 
I drigfanau'r nefoedd fry; 
Mi ddychymmygaf gwela'i'ih wyneb 
Yn mhÌith miloedd tŷ dy Dad, 
d^ Ac y clywa'i'th gân yn uchel 
Am rinweddau maith y gwa'd. 


14 Sïon egwan, paid ag wylo, 
Sych dy ddagrau, seinia'th gân, 
Nac ymollwng dan dy groesau, 
Mae Duw o'th du, daw'r arch yn mla'n ; 
Er bod dewrion gwersyll Israel 
Yn ein gadael ar y ma's, 
Ni chaiff gwersyll Sion sefyll— 
Cadarn yw addewid gras. 


15 Na ddiffygiwn, byddwn effro, 
Oli fel eglwys Mynydd-bach; 
Er i'r milwr gwrol huno, 
Mae ei ysbryd byw yn iach ; 
Mae fy meddwl yn ehedeg 
Draw i gulfor angeu du, 
I drigfanau perffaith wynfyd, 
At y dyrfa ddisglair fry. 
16 Fry mi wela” fyrdd myrddiynau, 
Oll yn dwyn eu gwaith yn mla'n, 
Pawb yn un fel telynorion, 
A'u anthemau'n llawn o dân; 
Fry, pob sant sydd berchen telyn, 
Ond un cwlwm ydyw'r gân, 

Gan y dorf fu'n mheiriau'r golchi, 
'Nawr a'u gynau'n berffaith lân. 

17 Mae fy meddwl llon yn gofyn 
I ti, DAFYDD, Beth yw'th waith 

Heddyw, draw, o swn elfenau, 
UL Yn y trag'wyddolfyd maith ? 
yr Beth yw'th lun, dy ffurf, a'th ddelw, t 
Yn y nef, heb gorff o bridd ? 
A wyt ti'n teimlo, gwel'd a gweithio, 

A mwynhau yn berffaith rhydd? 


18 A wyt ti'n gweled fel yr eryr, 
Yn yr eangderau mawr ? 
A adwaena'r saint eu gilydd 
Yn y nef, fel ar y llawr ? 
A adwaenost Enoc, Noa, 
Abra'm, Isaac, Jacob, clyw, 
Moses, Dafydd, ac Elias, 
Daniel, Paul, hen dystion Duw? 


19 A oes torf o ryfeddodau 
Yn ngoleuni'r nefol fyd, 
Yn ymdywallt dros eu gilydd, 
Byth i lenwi'n llawn dy fryd ? 
A yw pethau gwlad y bywyd 
Fel meddyliaist gynt eu bod ? 
Ai y Duwdod yn y Dyndod 
Sydd gan bawb yn cael y clod ? 


20 Ai fel darlunia Watts a Goodwin, 
Baxter hy”, mewn geiriau glân, 
Gill a Henry, gyda hyny, 
Mae gwaith y nef yn myn'd yn mla'n? 
Dyfal chwilio a gweddio, 
A myfyrio yn y bla'n, 
Pregethu byth yr Aberth iawnol, 
Ynte dim ond seinio cân ? 

21 Mae holl ddoniau y gogoniant, 
'Nol eu nerth, i gyd mewn gwaith, 
Pawb o'r dyrfa o'r un anian, 
O'r un ysbryd, o'r un iaith, 
Cyd-ddyrchafant am yr uwcha', 
Goron Duwded yn y Dyn; 
Nid oes ddadleu am y doniau, 
Codi gras yw gwaith pob un, 


22 Yn ffurfafen oleu'r bywyd, 

Gwyn eu gwawr yw'r werin wiw, 
Un yw tyrfa ser Jehofa, 

Haul pob un yw gwir Fab Duw ; 
Pawb yn plethu cainc anfarwol 

1'r trag'wyddol gariad rhad, 
Am eu caru, prynu, golchi, 

Trwy anfeidrol rin y gwa'd. 


23 A oes graddau yn y gwynfyd, 

Mawr a mwy, a rbai yn fach ? 

A fedri wel'd dy gorff yn gorwedd 
Yn llwch mynwent Mynydd-bach ? 

Clyw, A elli 'nawr, fel angel, 
Ddod o'r wynfa wen i lawr ? 

Â. wyt dyst o'n cyfeillachau, 
'Modd mae gyda ni yn awr? 


24 Digon ydyw gweled Iesu, 
Delw Duw, a Haul y wlad; 
Digon ydyw iachawdwriaeth, 
A'i bendithion Dwyfol rhad ; 
O! mor uchel yr ehedaist 
Draw o'r byd, tu fewn i'r llen, 
I oleuni gwyneb esu, 
Byth roi'r goron ar ei ben. 


25 Rhoddaf gyngor mwyn i'r weddw— 
Ymgysurwch yn eich Duw ; 

l chwi a'ch priod, 'doedd yr ammod 
Ond “hyd angeu ^i gyd-fyw ; 
Mae eich dyddiau ar derfynu, 
Ato'n fuan ewch i'r bedd; 
Rhowch eich pwys ar ras y bywyd, 
Cewch gyd-fyw yngwlad yr hedd. : 


| 26 Pan ddel 'r hanes atoch, Dafydd, * 
| Drosodd i'r gorllewin wlad, 
I'ch hynn oll fel teulu 
Am farwolaeth eich hoíf dad; 
Daliwch, peidiwch wylo llawer, 
Llawenhewch am dano ef; s 
U- 'adarn Cystiodd cyn ymadael, 
A Bod ei goron yn y nef. 
27 Cofiwch chwi, y plant sy'n briod, o 
Dafydd, Evan, Thomas, Ann, 
FE Ei gynghorion grasol, beunydd, y 
Ceisiwch Dduw eich tad yn rhan. 
John a Mary, chwi sydd gartref 
| Gyda'ch mam, cewch gyngor mâd——- ; 
| Codwch allor, allor gweddi, 
' | Yn y teulu fel eich Tad. a 


Y 28 Iachawdwriaeth gras y bywyd, 
Boed yn fywyd i i chwi gyd, 
Fel y caífoch ail gyfarfod 
Yny gwynfyd I oll ynghyd; i 
Duw pob gras a'ch llw yr fendithio 
A. bendithion dae'r a nen, u 
Crist a'i deyrnas /yduo'n eiddo 
i'r holl deulu byth. Amen. 





* Ei fab sydd yn America, 


uu ua 


E. Griffiths, Argraffi sydd, Abortawy. 





